Hatvannégy évvel ezelõtt történt a legnagyobb magyar futballcsoda
A Magyar Labdarúgás Napját az MLSZ minden évben november 25-én, az 1953-ban ezen a napon rendezett londoni magyar-angol 6:3-as mérkõzés évfordulóján rendezi. Idén november 25. szombatra esik, ezért a szövetség egy nappal korábban 24- én pénteken tisztelgett a magyar labdarúgás és valamennyi egykori és jelenlegi válogatott labdarúgója elõtt.
Hatvannégy évvel ezelõtt, 1953. november 25-én, egy szerdai napon, délután negyed háromkor futott ki a Wembley gyepére az Aranycsapat, hogy megmérkõzzön a házigazda angol válogatottal. Akkor még senki nem sejthette, hogy a magyar válogatott világraszóló 6-3-as gyõzelmet arat, ezzel megtörve az angolok 90 éve tartó hazai veretlenségét.

Az MLSZ a mérkõzés tiszteletére november 25-ét a Magyar Labdarúgás Napjává nyilvánította 1993-ban. Azóta minden év végén a magyar labdarúgás meghatározó szereplõinek részvételével megtartott eseményen értékeli az évet a szövetség, mely egyben tisztelgés is a magyar futball történelme elõtt. Ezúttal egy nappal az évforduló elõtt, november 24-én, pénteken jöttek össze a korábbi játékosok, a honi labdarúgás egykori és mai fontos szereplõi, hogy megünnepeljék a Magyar Labdarúgás Napját - számolt be a magyar szövetség honlapja. 

A korábbi válogatott játékosok a tradícióknak megfelelõen ezúttal is mûsorral egybekötött baráti összejövetelen búcsúztatták a 2017-es évet és eleveníthették fel a magyar labdarúgás emlékezetes pillanatait, felejthetetlen történeteit. Az ünnepségen mások mellett részt vett dr. Deutsch Tamás a MOB alelnöke, az MTK elnöke, Berzi Sándor az MLSZ alelnöke, dr. Vági Márton fõtitkár, Nyilasi Tibor az MLSZ elnökségi tagja, Dunai Antal olimpiai bajnok, Georges Leekens szövetségi kapitány és Garami József egykori szövetségi kapitány is.

A Hungária City Center különtermében megrendezett ünnepség elején egyperces néma csenddel adóztak a résztvevõk az elmúlt évben elhunyt társaikról. Ezt követõen Berzi Sándor az MLSZ alelnöke köszöntötte a szép számmal összegyûlõ egykori válogatott játékosokat, egykori szövetségi kapitányokat és sportvezetõket. Rövid beszédében felelevenítette az idei év labdarúgó-eseményeit, kiemelve, hogy a magyar futballban látható a fejlõdés, de a közvélemény elsõsorban a felnõtt válogatott szereplése alapján ítéli meg a szövetség munkáját. Önkritikusan megállapította, hogy a válogatott a tavalyi nagy sikere, az Eb-re történõ kijutás és az ottani várakozáson felüli szereplés után nem tudta hozni azokat az eredményeket, de legfõképpen azt a játékot, amelyet az elõzõ két esztendõben. Ugyanakkor méltatta az utánpótláscsapatok szereplését. Az U21-esek reményt keltõen kezdték az Európa-bajnoki selejtezõsorozatot, az U19-es és az U17-esek is elérték az elitkört, utóbbiak jövõre az Európa-bajnokság döntõjében szerepelnek. Kiemelte az idei esztendõ pozitívumai között, hogy országszerte folyamatosan épülnek a pályák, emellett újabb stadionok készülnek vagy készültek el.

A beszéd elhangzása után az ünnepi összejövetel hangulatát Mága Zoltán Príma Primissima Közönségdíjas hegedûmûvész és a Budapesti Primarius Szimfonikus Zenekar koncertje alapozta meg. A nemzetközi hírû mûvész és zenekara több jól ismert zenemû mellett, kifejezetten az új szövetségi kapitány, Georges Leekens tiszteletére – akinek játékos korában „Hosszú kés" volt a beceneve - eljátszotta Brecht Koldusoperájának talán legnépszerûbb részletét, a Bicska Maxit is. A mintegy negyvenperces zenei élményt követõ vastaps után Berzi Sándor adta át Mága Zoltánnak egy válogatott mez kíséretében azt az oklevelet, mely tanúsítja, hogy a Válogatottak Klubja tiszteletbeli tagjává fogadta a mûvészt.

Ezt követõen dr. Borbély Zoltán az esemény moderátora egy népszerû szurkolói nóta szövegének felidézésével adott útravalót és kívánt a magyar labdarúgó-társadalomnak sikeresebb 2018-as esztendõt: „Élesebb legyél a késnél...!". A rendezvény hivatalos részét követõen az egykori kiválóságok kisebb-nagyobb csoportokban még órákig beszélgettek, jó hangulatban anekdotáztak és természetesen – mi másról? - a futball aktuális kérdéseirõl, helyzetérõl cseréltek eszmét.